ଫେରାର ମଦ ବ୍ୟବସାୟୀଙ୍କୁ କୋର୍ଟ ଚାଲାଣ\nମାର୍ଶାଘାଇ ,୧୧ା୭(ଡିଏନଏ): ଦୀର୍ଘଦିନ ଧରି ଫେରାର ଥିବା ମଦ ବ୍ୟବସାୟୀ ଅମିୟ କୁମାର ସ୍ବାଇଁଙ୍କୁ ମଙ୍ଗଳବାର ପୋଲିସ ଗିରଫ କରି କୋର୍ଟ ଚାଲାଣ କରିଛି। ତାଙ୍କ ନାମରେ ମାର୍ଶାଘାଇ ଥାନାରେ ୧୪/୨୦୧୮ନଂ ରେ ମାମଲା ଥିଲା।\nଫେରାର ମଦ ବ୍ୟବସାୟୀଙ୍କୁ କୋର୍ଟ ଚାଲାଣ\t July 11th, 10:03 AM July 11th, 10:03 AM\nମାର୍ଶାଘାଇ ,୧୧ା୭(ଡିଏନଏ): ଦୀର୍ଘଦିନ ଧରି ଫେରାର ଥିବା ମଦ ବ୍ୟବସାୟୀ ଅମିୟ କୁମାର ସ୍ବାଇଁଙ୍କୁ ମଙ୍ଗଳବାର ପୋଲିସ ଗିରଫ କରି କୋର୍ଟ ଚାଲାଣ କରିଛି। ତାଙ୍କ ନାମରେ ମାର୍ଶାଘାଇ ଥାନାରେ ୧୪/୨୦୧୮ନଂ ରେ ମାମଲା ଥିଲା। ସୂଚନାଥାଉ କି, ଜାନୁୟାରୀ ମାସ ୨୭ ତାରିଖରେ ଜମ୍ବୁ -ମାର୍ଶାଘାଇ ରାସ୍ତାର ପଳାଶପୁରଠାରେ ମାର୍ଶାଘାଇ ପୋଲିସ ଏକ ନମ୍ବର ବିହୀନ କାର,ସେଥିରେ ଥିବା ୭୫ ଲିଟର ଆସ୍କା ଫର୍ଟି ଦେଶୀ ମଦ , ୩ଟି ମୋବାଇଲ ଏବଂ ୬୨୦୯୦ଟଙ୍କା ଜବତ କରିଥିଲା। ଏହି ଘଟଣାରେ ପୋଲିସ ଦୁଇ ଜଣ ମଦ ବେପାରୀ ମହାକାଳପଡା ମଙ୍ଗଳପୁର ଗ୍ରାମର ମାଧବ ମଲିକ(୪୧) ଏବଂ ମହାକାଳପଡାର ସାଗର ରଞ୍ଜନ ମଲିକ(୩୧)ଙ୍କୁ ଗିରଫ କରି କୋର୍ଟଚାଲାଣ କରିଥିଲା। ସେହି ଗାଡିରେ ଥିବା ଅମିୟ ସେତେବେଳେ ପୋଲିସକୁ ଦୁବ୍ୟବହାର କରି ଫେରାର ହୋଇ ଯାଇଥିଲେ। ଏହି ଘଟଣାରେ ଦଫା ୨୯୪/୩୨୩/୩୫୩/୫୦୬/ ଓଡିଶା ଅବକାରୀ ଆଇନ ୫୨ଏ ଏବଂ ମୋଟର ଯାନ ଆଇନରେ ୧୪/୧୮ରେ ମାମଲା ରୁଜୁ କରାଯାଇଥିଲା। ମହାକାଳପଡା ଏବଂ ମାର୍ଶାଘାଇ ଥାନା ଅଞ୍ଚଳରେ ଚୋରା ମଦ ବ୍ୟବସାୟ କରୁଥିବା ଅମିୟଙ୍କୁ ଧରିବା ପାଇଁ ପୋଲିସ ବହୁବାର ଉଦ୍ୟମ କରିଥିଲେ ମଧ୍ୟ ସକ୍ଷମ ହୋଇ ନ ଥିଲା। ମଙ୍ଗଳବାର ସ୍ପେଶାଲ ସ୍କ୍ବାଡ୍ ଅଧିକାରୀ ପି.କେ. କାନୁନ୍ଗୋଙ୍କ ନେତୃତ୍ୱରେ ଏକ ଟିମ୍ ମହାକାଳପଡା ବ୍ଲକର ରାମନଗର ବାଲିପାଟଣା ଗ୍ରାମରେ ଚଢାଉ କରି ଅମିୟଙ୍କୁ ଗିରଫ କରି କୋର୍ଟଚାଲାଣ କରିଥିଲେ। ଜାମିନ ନାମଞ୍ଜୁର ହେବାରୁ ତାଙ୍କୁ ଜେଲ ହାଜତକୁ ପଠାଇ ଦିଆଯାଇଛି।\nଭାଜପା ସମର୍ଥକଙ୍କୁ ହତ୍ୟା\nଭଞ୍ଜନଗର,୧୭।୪(ଡି.ଏନ୍.ଏ.)- ଗଞ୍ଜାମ ଜିଲା ସୋରଡା ନିର୍ବାଚନମଣ୍ଡଳୀରେ ଗୁରୁବାର ନିର୍ବାଚନ ହେବ। ଏହାପୂର୍ବରୁ ସୋରଡା ଥାନା ଲାଠିପଡା ପଞ୍ଚାୟତ କଦଳୀଝଡା ଗ୍ରାମରେ ବୁଧବାର ରାତିରେ ଏକ ହତ୍ୟାକାଣ୍ଡ ଘଟିଛି। ଏଥିରେ ଭାଜପା ସମର୍ଥକ ସନ୍ତୋଷ ପତି (୩୫)ଙ୍କ ମୃତ୍ୟୁ ଘଟିଛି। ଏହି ଘଟଣାକୁ ନେଇ ଲାଠିପଡା ଅଞ୍ଚଳରେ ଉତ୍ତେଜନା ଦେଖାଦେଇଛି। ଉତ୍ତ୍ୟକ୍ତ ଲୋକେ ଲାଠିପଡାଠାରେ ରାସ୍ତାରୋକୋ କରିଛନ୍ତି। ଫଳରେ ଭଞ୍ଜନଗର-ସୋରଡା ରାସ୍ତାରେ ଯାନବାହାନ ଚଳାଚଳ ବନ୍ଦ ହୋଇଯାଇଛି।\nପୃଥକ୍ ଦୁର୍ଘଟଣାଃ ୨ ମୃତ, ୮ ଆହତ\nସୋରଡା,୧୭।୪(ଡି.ଏନ.ଏ.)- ସୋରଡା ଅଞ୍ଚଳର ବିଭିନ୍ନ ସ୍ଥାନରେ ବୁଧବାର ଦୁର୍ଘଟଣା ଘଟି ଜଣେ ମହିଳା ଏବଂ ଜଣେ ଶିଶୁଙ୍କର ମୃତ୍ୟୁ ଘଟିଥିବା ବେଳେ ୮ଜଣ ଆହତ ହୋଇଛନ୍ତି। ଜଣଙ୍କୁ ଗୁରୁତର ଅବସ୍ଥାରେ ବ୍ରହ୍ମପୁର ସ୍ଥାନାନ୍ତର କରାଯାଇଛି। ସକାଳ ୧୦ଟାରେ ସନ୍ଧିକେନ୍ଦୁ ଗ୍ରାମର ସାଗର ନାୟକ ୩୫ ଏବଂ ସ୍ତ୍ରୀ ରଶ୍ମିତା ନାୟକ, ଝିଅ ପୂର୍ଣ୍ଣିମା ନାୟକ ବାଇକ ଯୋଗେ ଆସିକାରୁ ସୋରଡା ଅଭିମୁଖେ ଆସୁଥିଲେ। କରଡାବାଡି ରାସ୍ତାରେ ଭାରସାମ୍ୟ ହରାଇ ରାସ୍ତା ପାର୍ଶ୍ୱକୁ ବାଇକ ଛିଟିକି ପଡିଥିଲା।\nଫୁଲବାଣୀ ଅଫିସ,୧୭ା୪ : ଫିରିଙ୍ଗିଆ ଥାନା ଅନ୍ତର୍ଗତ ମୁଙ୍ଗୁନିପଦର ବୁଥ୍କୁ ପୋଲିଂ କର୍ମଚାରୀମାନେ ଯାଉଥିବାବେଳେ ଦୁର୍ବୃତ୍ତମାନେ ସେମାନଙ୍କୁ ବାହାରକୁ ଡାକି ଗାଡ଼ି ଜାଳି ଦେଇଛନ୍ତି।\nହଳଦୀପଡ଼ିଆ ବସ୍ତିରୁ ବ୍ରାଉନ୍ସୁଗାର ଜବତ, ଜଣେ ଗିରଫ\nକଟକରୋଡ଼,୧୭।୪(ଡି.ଏନ୍.ଏ): ଅବକାରୀ ଫ୍ଲାଇଙ୍ଗ୍ ସ୍କ୍ବାଡ୍ ବୁଧବାର ରାଜଧାନୀର ଲକ୍ଷ୍ମୀସାଗର ଥାନା ଅଧୀନ ହଳଦୀପଡ଼ିଆ ବସ୍ତିରେ ଚଢ଼ାଉ କରି ଜଣେ ବ୍ରାଉନ୍ସୁଗାର ବ୍ୟବସାୟୀଙ୍କୁ ଗିରଫ କରିଛି।
